Werkswinkels oor akademiese geletterdheid – Language Courses and Tests
Werkswinkels in 2020
27 Januarie 2020 (Maandag) – Johannesburg – Oueraand vir Linden Graad 12-ouers om 18:00. Prof. Albert Weideman sal verduidelik waaroor dit gaan met die oog op die werkwinkel op 14 Maart. U word hartlik uitgenooi: kom stel u vrae!
3 Maart 2020 (Dinsdag) – Bloemfontein – Tyd en plek sal bevestig word.
7 Maart 2020 (Saterdag) – Pretoria – Crawford College, Muckleneuck; 10:00–13:00
12 Maart 2020 (Donderdag) – Bethlehem – Hoërskool Witteberg; Voortrekker High School; 14:00-17:00
13 Maart 2020 (Vrydag) – Pretoria – Hoërskool Waterkloof; 14:00–17:00.
14 Maart 2020 (Saterdag) – Johannesburg. Hoërskool Linden. 15:00–18:00
BESPREEK HIER: : 2020 Academic literacy workshops (rol net af na die spesifieke werkwinkel).
Die akademiese wêreld wag. Is jy gereed?
Universiteite verwag tans van voornemende studente om te bewys dat hulle akademiese taal kan verstaan en gebruik voordat hulle toegelaat word om met hul studies te begin.
Kom neem deel aan ‘n werkswinkel!
Die LCaT-werkswinkel sal jou help om voor te berei vir enige toets van akademiese geletterdheid wat Suid-Afrikaanse universiteite as toelatingsvereiste stel, of selfs vir een van die internasionale taaltoetse indien jy aansoek doen om toelating tot ’n buitelandse universiteit. Een van hierdie soort toetse behels die komponent van Akademiese en Kwantitatiewe Geletterdheid (AKG; AQL in Engels) van wat bekend staan as normtoetse of Nasionale Normtoetse (NNT’s). Die werkswinkel en werkboek gaan jou help om:
te oefen hoe om ’n akademiese-geletterdheidstoets af te lê;
gewoond te raak aan die formaat van hierdie toetse;
jou vlak van akademiese geletterdheid met behulp van die antwoorde agter in die boek te bepaal;
jou bloot te stel aan ’n wye reeks take en oefeninge om jou akademiese taalvermoë te verbeter;
terugvoer oor jou werk te vra en te ontvang, of oor enige gebiede wat verdere aandag benodig.
As jy jou vermoë nou toets en aspekte identifiseer waarin jy kan verbeter, sal dit jou ’n handige voorsprong bied. Die werkswinkel kos R550 en sluit die werkboek van 120 bladsye van toetse en antwoorde in.
028 314 0144
Ontmoet jou aanbieder: prof. Albert Weideman
Prof. Albert Weideman
Ek is ‘n voormalige Latyn-en Engels-onderwyser en tans ‘n professor aan die Vrystaatse Universiteit. As voormalige Direkteur van die Eenheid van Akademiese Geletterdheid by die UP, het ek en my kollegas verskeie toetse en kursusse ontwerp om studente se akademiese taalvaardigheid op te skerp om sodoende struikelblokke op die weg na akademiese sukses te verminder. Drie van die toetse word nog steeds gebruik by tersiêre instansies. Na drie boeke en meer as 30 artikels oor akademiese geletterdheid, is ek reg om julle te help om die allerbeste punt vir die NNT AKG-toets te behaal. Sien my bioskets …
Die volgende skole het die werkswinkels met groot geesdrif ontvang:
2019 – Hoërskool Linden
2019 – Hoërskool Waterkloof, Pretoria
2019 – Crawford College, Pretoria
2019 – Hoërskool Witteberg, Bethlehem
2018 – Crawford College, Pretoria
2018 – Hoërskool Witteberg, Bethlehem
2018 – Hoërskool Waterkloof, Pretoria
2017 – Eunice High School, Bloemfontein
2017 – Oranje Meisieskool, Bloemfontein
2017 – Hoërskool Waterkloof, Pretoria
2017 – Crawford College, Pretoria
2016 – Hoërskool Waterkloof, Pretoria
2016 – Eunice High School, Bloemfontein
Wat sê ons kliënte?
U kan ook ‘n een-tot-een konsultasie of ‘n werkswinkel vir ‘n klein groepie versoek as u in die Kaapstad-, Pretoria of Hermanus en die breër Overstrand-omgewing is.